In nomine domini, amen. Anno jncarnationis eiusdem millesimo trecentesimo vndecimo mense decembris, nos Johannetus li Moniez et Arneletus li Boicharz de Verrangiis notum facimus vniuersis quod nos sponte et prouide perpetuo vendimus et quittamus Otherino de Vorcel domicello dimidiam secturam prati sitam in praeria de Verrangiis en prey recoul, juxta pratum dicti emptoris hinc et pascuam domini Martini jnde, precio quadraginta solidorum turonensium dupplicium nobis a dicto emptore jntegraliter solutorum, de quibus nos tenemus pro contentis. Quare tenemur et promittimus per juramenta nostra super sancta Dei euuangelia corporaliter prestita et sub obligatione omnium bonorum nostrorum dictam dimidiam secturam prati sic venditam dicto emptori et suis liberis contra omnes perpetuo garantire et jn nos lictis onus suscipere, causamque deffendere et facere et prestare quicquid jn causa euictionis debet fieri et prestari. Renunciando omnibus que contra tenorem presentium possent obici siue dici, volumusque nos compelli, etc. In quorum testimonium, etc. Actum in presentia Symoneti Judei notarii Roure, Johanneti li Piquardez de Verrangiis et Stephani de Braiseyo clerici, testium ad hoc vocatorum anno et mense predictis.